2001/627/EY: Komission päätös, tehty 31 päivänä heinäkuuta 2001, lintuinfluenssan torjuntatoimenpiteitä täydentävistä rokotuksista Italiassa ja erityisistä siirtoja koskevista valvontatoimenpiteistä tehdyn päätöksen 2000/721/EY muuttamisesta toisen kerran (ETA:n kannalta merkityksellinen teksti) (tiedoksiannettu numerolla K(2001) 2424)



Virallinen lehti nro L 217 , 11/08/2001 s. 0016 - 0017



Komission päätös, tehty 31 päivänä heinäkuuta 2001, lintuinfluenssan torjuntatoimenpiteitä täydentävistä rokotuksista Italiassa ja erityisistä siirtoja koskevista valvontatoimenpiteistä tehdyn päätöksen 2000/721/EY muuttamisesta toisen kerran (tiedoksiannettu numerolla K(2001) 2424) (ETA:n kannalta merkityksellinen teksti) (2001/627/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomion eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan 4 kohdan, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(3), sellaisena kuin se on viimeksi muutettuna neuvoston direktiivillä 92/118/ETY, ja erityisesti sen 9 artiklan 4 kohdan, sekä katsoo seuraavaa: (1) Komissio teki 7 päivänä marraskuuta 2000 päätöksen 2000/721/EY(4) lintuinfluenssan torjuntatoimenpiteitä täydentävistä rokotuksista Italiassa ja erityisistä siirtoja koskevista valvontatoimenpiteistä. (2) Komission päätöksellä 2000/785/EY(5) tehtiin joitain muutoksia yhteisön sisäisessä kaupassa sovellettaviin siirtorajoituksiin. (3) Italian viranomaiset ilmoittivat, että lintuinfluenssan tautitilanne on parantunut, ja pyysivät eräiden muutosten tekemistä hyväksyttyyn rokotusohjelmaan ja nykyisiin kaupan rajoituksiin. (4) Parantuneen tautitilanteen vuoksi on mahdollista poistaa kaupan edellytykset, jotka koskevat ennakkoilmoitusta, joka on tehtävä viisi päivää ennen elävän siipikarjan ja siitosmunien siirtämistä muihin jäsenvaltioihin. (5) Tämän päätöksen tarkoituksena on niin ikään soveltaa kaupan rajoituksia kaikkien rokotusalueella pidetyistä eläimistä saatujen tuotteiden sijasta ainoastaan sellaisilta tiloilta peräisin oleviin tuotteisiin, joilla rokotuksia on tehty. (6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 2000/721/EY seuraavasti: 1. Lisätään 1 artiklaan seuraava kohta: "4. Italian esittämät muutokset rokotusohjelmaan hyväksytään ja pannaan täytäntöön liitteessä I tarkoitetuilla alueilla." 2. Lisätään 3 artiklan 3 kohdassa olevan sanan "Bellunon" jälkeen sana "Rovigon". 3. Korvataan 5 artikla seuraavasti: " 5 artikla 1. Lintuinfluenssaa vastaan rokotetusta, liitteessä I tarkoitetuilla alueilla sijaitsevilta tiloilta peräisin olevasta siipikarjasta saatu tuore liha on merkittävä neuvoston direktiivin 91/494/ETY(6) 5 artiklan mukaisesti eikä sitä saa lähettää Italiasta. 2. Lintuinfluenssaa vastaan rokotetusta, liitteessä I tarkoitetuilla alueilla sijaitsevilta tiloilta peräisin olevasta siipikarjasta saatuja syötäviksi tarkoitettuja munia ei saa lähettää Italiasta." 4. Poistetaan 7 artikla. 2 artikla Tässä päätöksessä tarkoitettuja toimenpiteitä sovelletaan 1 päivästä elokuuta 2001. 3 artikla Tämä päätös on osoitettu kaikille jäsenvaltioille. Tehty Brysselissä 31 päivänä heinäkuuta 2001. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 395, 30.12.1989, s. 13. (4) EYVL L 291, 18.11.2000, s. 33. (5) EYVL L 311, 12.12.2000, s. 49. (6) EYVL L 268, 24.9.1991, s. 35.